stanford-oval/wikipedia huggingface dataset:
דיילי מייל
הערות שוליים

↑  טים בוברי, תרגום: כרמית גיא, לפייס את היטלר: צ'מברליין, צ'רצ'יל והדרך אל המלחמה, עם עובד, 2023, עמ' 63, מסת"ב 978-965-13-2964-7
↑  The 'gay gene' is back on the scene, The Independent, ‏1995-11-01 (באנגלית)
| --- | --- |
בקרת זהויות :  BnF: cb13180749p (data)  MusicBrainz: 0c5a8a84-4b7b-41bb-8e04-59a2f7e0e509 
ערך זה הוא קצרמרבנושא עיתונים ובנושא הממלכה המאוחדת. אתם מוזמנים לתרום לוויקיפדיה ו.
דיילי אקספרס

| --- | --- |
לוגו העיתוןלוגו העיתון

 תדירות:  יומית
 פורמט:  פורמט טבלואיד
 מו"ל:  Northern & Shell 
 מייסד:  Sir Arthur Pearson, 1st Baronet 
 בעלים:  ריצ'ארד דזמונד 
 תאריכי הופעה:  1900–הווה (כ־124 שנים)
 שפה:  אנגלית
 מערכת:  Daily Express Building, London 
 תפוצה:  168,481 (נכון ל־2023) 
 מדינה:  הממלכה המאוחדת
 ISSN:  0307-0174
 www.express.co.uk
 
דיילי אקספרס (באנגלית: Daily Express) הוא עיתון בריטי יומי שמודפס בפורמט טבלואיד. הוא נחשב לעיתון שמרני, ימני קיצוני. בסוף שנת 2019 עמדה התפוצה שלו על כ-300,000 עותקים. לעיתון יש גם מהדרות יום ראשון בשם "סנדיי אקספרס".
היסטוריה

"דיילי אקספרס" יצא לאור לראשונה ב-1900. הוא היה אחד העיתונים הראשונים שהקדישו מקום לרכילות, ספורט ומדורים מיוחדים לנשים. כמו כן היה העיתון הבריטי הראשון שהכיל תשבץ. החל משנות ה-30 זכה העיתון לתפוצה גבוהה מאוד, בין השאר בזכות העורך ארתור כריסטיאנסן (Arthur Christiansen) ששימש בתפקיד בין 1933 ל-1957. בשנות ה-60 חלה ירידה בהיקף המכירות. בשנת 1977 עבר "דיילי אקספרס" מפורמט ברואדשיט לפורמט טבלואיד.
ל"דיילי אקספרס" יריבות ותיקה עם ה"דיילי מייל" על שוק העיתונים היומיים בבריטניה הפונים להקל קוראים שמרנים. בשנות ה-80 מכר כל אחד מהם כשני מיליון עותקים. מאז חלה ירידה בהיקף המכירות של "דיילי אקספרס", בעוד "דיילי מייל" הגדיל את כמות העותקים לכ-2.2 מיליון (נכון ל-2008).
בשנת 2000 רכש את העיתון איש העסקים ריצ'רד דזמונד (Richard Desmond), שעשה את הונו בעסקי פורנוגרפיה. בשנת 2005 ניסה להיכנס לשוק עיתוני החינם בלונדון, באמצעות הפקת עיתון חדש בשם "לונדון מייל" אך הפרויקט לא עמד בתחרות ובוטל.
בשנת 2018 מכר דזמונד את העיתונים "דיילי אקספרס" ו"דיילי סטאר", וכן את מגזין הרכילות "!OK" לבעלי העיתון "דיילי מירור", המו"לית טריניטי מירור.
חשיפת הפעילות  של ישראל לפיתוח פצצת אטום

ב-17 בדצמבר 1960 פרסם העיתון ידיעה על כך שמדינת ישראל מפתחת פצצת אטום. למרות שהעניין פורסם כבר בעיתונים אחרים, הפעם דובר שגרירות ישראל בלונדון הכחיש את הידיעה. הפרסום וההכחשה הישראלית פרסמו בישראל ובעולם, והדבר הביא לתגובת שרשרת. עיתונים אחרים בעולם החלו גם לפרסם תחקירים בנושא. ב-19 בדצמבר חשף העיתון וושינגטון פוסט, שהוועדה המשותפת של שתי בתי הקונגרס ערכה דיון בנושא הידיעות על הפעילות הגרעינית של מדינת ישראל, ב-8 בדצמבר, ושהכור שישראל בנתה יאפשר לה לפתח פצצת אטום בתוך 5 שנים. עיתון בגרמניה חשף שגם מבצע סיני תוכנן מראש על פי הסכם צרפתי-ישראלי. גם ידיעה על כך שארצות הברית גילתה שישראל בונה כור ליד דימונה נחשפה. הפרסום הנרחב אילץ את ראש הממשלה דוד בן-גוריון לתת התייחסות פומבית ראשונה לעניין זה, שבה אמר שהכור "מיועד לצורכי שלום בלבד".
העיתונאי שפרסם את הידיעה צ'פמן פינצ'ר (אנ') היה מקורב למודיעין הבריטי והיה בעל קשרים בסוכנות הביון הבריטית. בשנת 2005 טען הגרדיאן כי הידיעה נשתלה על ידי פינצ'ר בכוונה (כחלק מחשיפה שעודפי מים כבדים שרכשה בריטניה מנורווגיה נמכרו לישראל ונשלחו לדימונה באותן השנים). השבועון העולם הזה, בגיליון שפרסם ב-28 בדצמבר 1960 והוקדש כולו לשמועות על פצצת האטום של ישראל, טען כי שמעון פרס אחראי להדלפה במטרה להסיט את דעת הקהל מפרשת לבון.
הערות שוליים

↑  שגיא גרין, לא ראוי לדפוס, באתר הארץ, 3 במאי 2004
↑  שרון שדה,יוסי מלמן, ג'לאל בנא, "סנדיי אקספרס": רידלי היתה נשואה לסוכן מוסד ישראלי, באתר הארץ, 29 בספטמבר 2001
↑  רויטרס, מלחמת מחירים חדשה בעיתונות המודפסת בבריטניה? שלושה טבלואידים קיצצו את מחיר גיליונותיהם, באתר הארץ, 8 בינואר 2006
↑  שרון שדה, איל עיתונות בריטי על הגרמנים: "כולם נאצים", באתר הארץ, 24 באפריל 2004
↑  סוכנויות הידיעות, איל העיתונות הבריטי ריצ'רד דזמונד נכנס לשוק עיתוני החינם בלונדון, באתר הארץ, 28 באוגוסט 2005
↑   גרדיאן, מיזוג גדול בעיתונות הבריטית: בעלי ה"מירור" קונים את "דיילי אקספרס" והמגזין "!OK", באתר TheMarker‏, 9 בפברואר 2018
↑  לדוגמה באוקטובר 1960 פרסם העיתון הירדני אל שעב ידיעה על כך שישראל מפתחת פצצת אטום בסיוע צרפתי -עיתון ירדני: ישראל מייצרת פצצת־אטום פצצות אטו, מעריב, 24 באוקטובר 1960
↑  שגרירות ישראל בלונדון הכחישה ייצור פצצת אטום בישראל, קול העם, 18 בדצמבר 1960
"ישראל לא מייצרת פיצצת אטום", על המשמר, 18 בדצמבר 1960
מוסקבה על "פצצת האטום הישראלית", מעריב, 18 בדצמבר 1960
↑  "ואשינגטון פוסט": פצצת-אטום בישראל - ב-5 שנים, על המשמר, 19 בדצמבר 1960
↑  עתון גרמני: גם הרפתקת סואץ נפתחה בהסכם צרפתי-ישראלי, קול העם, 21 בדצמבר 1960
↑  למומחים אמריקניים יש אינפורמציה ברורה כי ישראל תייצר פצצת אטום, חרות, 21 בדצמבר 1960
↑  ד. בן-גוריון: הכור השני הנבנה בנגב יפיק 24,000 קילוואט; נועד לשמש לצורכי שלום בלבד, דבר, 22 בדצמבר 1960
הכור השני - רק למטרות שלום, למרחב, 22 בדצמבר 1960
↑  David Leigh, ‏US kept in the dark as secret nuclear deal was struck, Guardian
↑  "העולם הזה", גיליון 1214 מ-28 בדצמבר 1960
| --- | --- |
בקרת זהויות :  NLI: 987007369781405171  GND: 4148750-3  MusicBrainz: 05d47306-df93-463b-82e6-c27467af54e3  VIAF: 178618553   WorldCat (עם VIAF): 178618553
דאגלס מקגרגור (איש צבא)

| --- | --- |

 לידה:  4 בינואר 1947 (בן 77) פילדלפיה, ארצות הברית 
 מדינה:  ארצות הברית 
 מקום לימודים:  האקדמיה הצבאית של ארצות הברית, המכון הצבאי וירג'יניה 
 פרסים והוקרה:  כוכב הארד 
 douglasmacgregor.com
 
דגלס א. מקגרגור (באנגלית: Douglas Macgregor) (נולד ב-4 בינואר 1947) הוא חייל, סופר ותאורטיקן צבאי.
ביוגרפיה

מקגרגור נולד וגדל בפילדלפיה. הוא החל את דרכו בצבא ארצות הברית עם הרשמו למכללה הצבאית ווסט פוינט. לאחר שסיים את חוק לימודיו ב-1976, והוסמך כקצין בדרגת לוטננט התגייס לצבא ועבר הכשרה כלוחם, קורס קציני שריון, קורס סיירים והסמכה כצנחן. במלחמת המפרץ לחם מקגרגור כקצין אג"ם בגדוד השני של רגימנט השריון ה-2, בקרב של "קו אורך 73". על האופן בו לחם בקרב זה עוטר בכוכב הארד. בהמשך שימש כמפקד גדוד השריון הראשון ברגימנט הפרשים המשוריין ה-4. בשנת 2004 פרש מקגרגור לגמלאות בדרגת קולונל.
למקגרגור תואר דוקטור ביחסים בינלאומיים מטעם אוניברסיטת וירג'יניה. הוא פרסם עד כה ארבעה ספרים אודות תאוריה צבאית ובכלל זה בחינה של הלוחמה המודרנית, ניתוח קרבות ממלחמת המפרץ ומלחמת עיראק וכן בחינת השינויים במבנה מהצבא האמריקני.
ב-27 ביוני 2020 הודיע הבית הלבן כי בכוונת הנשיא דונלד טראמפ למנות את מקגרגור לתפקיד שגריר ארצות הברית בגרמניה.
מאמריו

הרמות המתמזגות במלחמה, מערכות 339, 1995
"סופת מדבר", קוסובו ואתגר השינוי, מערכות 374-375, פברואר 2001
מחשבות על בניין הכוח בעידן של התכווצות תקציב הביטחון, בין הקטבים ‏16–17, יולי 2018, עמ' 45–59
ספריו

"השתנות תחת אש", מערכות, 2007.
הערות שוליים

↑  אמיר בוחבוט, צריך "מיוחדים" בכל צה"ל, באתר nrg‏, 6 באפריל 2007.
↑  הרברט ריימונד מקמאסטר, ‏פלוגה ה' במערכת המפרץ, מערכות 346, פברואר 1996, עמודים 26-39 .
↑  מייקל ר. גורדון וברנרד א. טריינור, "קוברה 2", הוצאת משרד הביטחון, 2010, עמוד 60.
↑  עמוס הראל, עוזר הרמטכ"ל יצא למלחמת חורמה בפאוור פוינט, באתר הארץ, 7 ביוני 2009.
↑  אמיר בוחבוט‏, הפרה הקדושה של צה"ל: כנפי הצנחנים יקוצצו?, באתר וואלה, 8 בנובמבר 2013.
↑  גל פרל פינקל, ‏גם ארצות הברית צריכה שמלחמותיה יהיו קצרות, ממוקדות וברורות, באתר דבר העובדים בארץ ישראל, 18 במרץ 2017
↑  ספרים חדשים, באתר הארץ, 12 בפברואר 2007.
| --- | --- |
בקרת זהויות :  NLI: 987007442862205171  BIBSYS: 90365735  BnF: cb12786794v (data)  GND: 113335423  ISNI: 0000 0000 8157 8250  LCCN: n88200484  LNB: 000236199  NLK: KAC200904966  NTA: 074877097  SUDOC: 085465089  VIAF: 76991840   WorldCat (עם VIAF): 76991840 
דאגלס מקגרגור בפגישה עם המטה הכללי של צה"ל והרמטכ"ל אביב כוכבי, 2020.
ד'תרפ"ט

ד'תרפ"ט (4689)  היא שנה עברית  אשר  החלה ביום א' בתשרי, אור ל-18 בספטמבר 928 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 929. שנה מסוג הכז, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דייוויד אטנבורו

| --- | --- |

 לידה:  8 במאי 1926 (בן 98) לונדון, אנגליה
 מדינה:  הממלכה המאוחדת הממלכה המאוחדת
 השכלה:  קלייר קולג'  יוניברסיטי קולג' לונדון  בית הספר לבנים ויגסטון 
 תקופת הפעילות:  מ-1951 
 מעסיק:  BBC 
 סוג כתב:  מפיק, במאי ומנחה סרטי טבע
 תחום סיקור:  טבע ומדע
 בן או בת זוג:  Jane Elizabeth Ebsworth Oriel (1950–?) 
 מספר צאצאים:  2 
 פרסים והוקרה:  מפקד במסדר האימפריה הבריטית (1974)  עמית האקדמיה האמריקאית לאמנויות ולמדעים (1991)  מדליית קיירד (2004)  עמית האגודה הלינאית של לונדון (1999)  Corresponding Member of the Australian Academy of Science (2008)  עמית החברה המלכותית לביולוגיה (2000)  עמית האגודה הזואולוגית (1998)  פרס פונסקה (2010)  פרס אמי לקריין הטוב ביותר (2019)  מדליית אדינבורו (1998)  פרס אמי לקריין הטוב ביותר (2018)  אלופי כדור הארץ (2022)  פרס אמי לקריין הטוב ביותר (2020)  Crystal Award (2019)  פרס מייקל פאראדיי (2003)  עמית אגודת חוקרי העתיקות של לונדון (2007)  מסדר ההצטיינות (2005)  מדליית בודלי (2015)  מדליית המייסדים (1985)  עמית כבוד (1996)  פרס נסיכת אסטוריאס למדעי החברה (2009)  מפקד במסדר הוויקטוריאני המלכותי (1991)  פרס קלינגה (1981)  פרס נירנברג (2005)  פרס ומדליית צ'רי קירטון (1972)  פרס ספר הטבע הבין-לאומי (1998)  פרס יובל השלוש מאות ללינאוס (2007)  פרס קוסמוס הבין-לאומי (2000)  מדליית בנג'מין פרנקלין (1990)  Honorary member of the British Ecological Society  Honorary Fellow of the Zoological Society of London  פרס אמי  Scottish Geographical Medal  Knight Bachelor  מדליית ליווינגסטון  מדליית הכסף של החברה הזואולוגית של לונדון 
 קישורים חיצוניים
 טוויטר:  SirDavidBBC
 אתר רשמי
 חתימה:   
 
סר דייוויד פרדריק אטנבורו (באנגלית: David Frederick Attenborough; נולד ב-8 במאי 1926 בלונדון, אנגליה) הוא אחד משדרני הטלוויזיה המפורסמים ביותר, חוקר טבע, וחלוץ בתחום סרטי הטבע. כתב והציג שמונה סדרות הנוגעות בכמעט כל התחומים הקשורים לביוספרה של כדור-הארץ. שימש כעורך שידורים ברשות השידור הבריטית (BBC) בשנות ה-60 וה-70 של המאה ה-20 וכמנהל בכיר ברשות.
חייו > ילדות ונעורים

אטנבורו גדל בבית הנמצא בתוך שטח הקמפוס של אוניברסיטת לסטר שאביו, פרדריק, היה נשיאה. הוא הבן האמצעי מבין שלושה בנים. אחיו הגדול היה השחקן והבמאי ריצ'רד אטנבורו. במלחמת העולם השנייה הוריו אימצו שתי ילדות יהודיות פליטות מאירופה.
אטנבורו בילה את ילדותו באיסוף מאובנים ואבנים. חיזוק לפועלו הוא קיבל בגיל 7 כאשר בת גילו שיבחה את ה"מוזיאון" שלו. כעבור מספר שנים אחת מאחיותיו המאומצות העניקה לו גביש ענבר אשר בתוכו "יצורים פרה-היסטוריים". כעבור 50 שנה יהווה גביש זה את המוקד לסדרה "מכונת הזמן הענברית".
אטנבורו התחנך בבית ספר לבנים בלסטר. לאחר מכן ב-1945 זכה במלגת לימודים שאפשרה לו ללמוד באוניברסיטת קיימברידג', שם השלים תואר בגאולוגיה וזואולוגיה.
לאחר שסיים את לימודיו בשנת 1947 נקרא לשירות לאומי בצי המלכותי ושירת כשנתיים בצפון ויילס ובסקוטלנד. בשנת 1950 נשא את אליזבת' א' אורייל לאישה. נישואים אלו נמשכו עד למותה של אליזבת' בשנת 1997. לזוג שני ילדים, רוברט וסוזן.
חייו > השנים הראשונות ב-BBC

לאחר שחרור מהצי המלכותי קיבל אטנבורו משרה כעורך ספרים מדעיים לילדים בחברת הוצאה לאור. לאחר זמן קצר התפתח בעבודתו אך למרות זאת הגיש ב-1950 בקשה לקבלת עבודה כמפיק תוכניות דיבורים ברדיו. אף על פי שלא קיבל לבסוף את העבודה הנחשקת, קורות חייו משכו את עינייה של מארי אדמס, מנהלת מחלקה קטנה ב-BBC שהייתה אמונה על שידורי טלוויזיה. אטנבורו, כמו רוב הבריטים בני זמנו, לא היה בעל טלוויזיה וראה רק שידור אחד בחייו. למרות זאת, הוא קיבל את הצעתה של מארי לעבור קורס הכשרה בן 3 חודשים. בשנת 1952 התקבל באופן קבוע לרשות השידור הבריטית. בתחילה מארי לא ששה להציגו בפני מצלמה מכיוון שחשבה ששיניו גדולות מדי. בשל כך הוא הפך למפיק של מחלקת התוכן - מחלקה שעסקה בהפקות שאינן בנושאים בדיוניים. ההפקות הראשונות שלו כללו את השעשועון "חי צומח או דומם?" וסדרה שעסקה במוזיקת פולק בהגשת אלן לומקס.
הנגיעה הראשונה שלו לסדרות טבע הייתה כאשר הפיק את המיני סדרה בעלת שלושת הפרקים "דפוס חיי החיות". סדרה זו הציגה את החיות השוכנות בגן החיות של לונדון כאשר חוקר הטבע ג'וליאן האקסלי מתאר את יכולת ההסוואה ההרתעה והחיזור של החיות השונות.
 במהלך הסדרה פגש אטנבורו את ג'ק לסטר - אוצר ביתן הזוחלים בגן החיות, וביחד החליטו להפיק סדרה העוסקת במסעות לאיסוף חיות. התוצאה הייתה הסדרה "מסע חיפוש גן החיות" ששודרה לראשונה ב-1954. סדרה זו הונחתה על ידי אטנבורו בשל מחלתו של לסטר (שהיה אמור להנחותה במקור).
חייו > בהנהלת ה-BBC

בין השנים 1965 ל-1969 אטנבורו תפקד כמפקח (עורך ראשי) ב-BBC2. בתקופתו הופקו הפקות רבות ומגוונות ששיקפו את אמונתו של אטנבורו ששידור ציבורי אמור להיות מגוון ככל שניתן.
 ב-1967, תחת עריכתו של אטינבורו, הפך ה-BBC2 לערוץ הראשון באנגליה ששידר בצבע.
בשנים 1969–1972 שימש כמנהל התוכניות הראשי של ה-BBC, אך הוא דחה את ההצעה להיות המנהל הכללי של הרשות.
בשנת 2021 הגיע לועידת האו"ם לשינוי אקלים בתור פרקליט העם (People's Advocate).
חייו > סדרות עיקריות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אטנבורו כתב, הפיק והנחה סדרות רבות העוסקות בידיעת הטבע.
הסדרות המפורסמות ביותר של אטנבורו בתחום סרטי הטבע הן "סדרת החיים". סדרות אלו מתחילות בטרילוגיה: "החיים עלי אדמות" (1979); "הכוכב החי" (1984); ו"מעגל החיים" (1990). טרילוגיה זו בוחנת את החיים מנקודת ראות טקסונומית, אקולוגית, ואבולוציונית.
סדרת החיים ממשיכה בסדרות המשך: "החיים במקפיא" (החיים באנטארקטיקה, 1993); "חייהם הסודיים של הצמחים" (1995); "חיי הציפורים" (1998); חיי היונקים (2002); ו"החיים בסבך" (העוסקת בחסרי חוליות יבשתיים, 2005). "החיים בדם קר" עלתה לשידור ב-2008. מכלול סדרת "החיים" כוללת בשלמותה 74 פרקים.
בנוסף לסדרת החיים הפיק והנחה אטנבורו מספר הפקות קצרות יותר. אחת מההפקות המוקדמות שלו שאינה קשורה לתחום מדעי הטבע הייתה "העין השבטית" סדרה העוסקת באמנות שבטית. סדרות אחרות כוללות את "גן העדן הראשון" (1987) - סדרה עוסקת ביחסי האדם וסביבת החיים באזור הים התיכון, "העולמות האבודים, החיים הנכחדים" (1989) העוסקת בחקר המאובנים, "מצב הכדור" (2000) העוסקת בסיכונים ובמשברים הסביבתיים המאיימים על אקולוגית כדור הארץ.
אטנבורו הנחה מגוון סדרות משמעותיות לאורך השנים: ב-2001 הנחה את "הכוכב הכחול" העוסקת בחיים בים, ב-2003 הנחה את "עליית בעלי החיים", וב-2006 את הסדרה עטורת הפרסים "עולם מופלא" וגם את הסדרה עולם מופלא: העתיד המבוססת עליה. באותה שנה הנחה את "Are We Changing Planet Earth?", סדרה העוסקת בהתחממות כדור הארץ. בחלק מפרקי הסדרה מציג אטינבורו את הבעיות הקשורות להתחממות ופתרונות אפשריים.
ב-2009 שודרה הסדרה האירועים הגדולים של הטבע שכללה 6 פרקים, על שינויי העונות הגדולות בכדור הארץ.
ב-2013 הנחה סדרה בת 3 פרקים על איי גלאפגוס - "גלאפגוס".
ב-2014 הנחה את סיפור החיים המתעדת את ההישרדות של מגוון בעלי חיים מצעירותם ועד לגיל הבגרות שלהם וקשיי ההורות שלהם.
ב-2015 הנחה סדרה על בעלי חיים מעופפים וב-2016 כתב והנחה סדרה על שונית המחסום הגדולה - "Great Barrier Reef".
בשנת 2017 הנחה את עולם מופלא 2, הממשיכה את "עולם מופלא", ואת הכוכב הכחול 2, סדרת ההמשך לסרט הכוכב הכחול המתעד את החיים בים.
בשנת 2019 הנחה את הסדרה של נטפליקס: כוכב הלכת המופלא ואת סדרת ה-BBC: שבעה עולמות, כוכב אחד.
בשנת 2020 יצר את סרט נטפליקס "על פני האדמה" (A Life on Our Planet) ובו מסר עדות אישית בקריאה להציל את כדור הארץ, הטבע והמגוון הביולוגי תוך סיכום 70 שנים כחוקר טבע.
חייו > עבודות נוספות

בשנת 1975 הפיק והציג את סדרת הטבע לילדים "החיות המופלאות". בסדרה זו חורג אטנבורו ממנהגו ועוסק בחיות דמיוניות השאולות מעולם האגדות והמיתולוגיה כגון גריפונים.
בשנת 1979 כתב ופרסם את הספר "Life on Earth" העוסק בסקירת התפתחות החיים (בעלי החיים והצומח) על פני כדור הארץ ומשלב בין סקירה כללית למתן דוגמאות מפורטות באמצעות סקירת בעלי חיים מסוימים. ב-2018 פרסם מהדורה מעודכנת של הספר, שבה נכללים תיקונים ומחקרים עדכניים עם דגש על תגליות בתחום הפילוגנטיקה בעקבות התפתחות הגנטיקה המולקולרית ושימושה בחקר האבולוציה. מהדורת 2018 של הספר מלווה בתצלומי צבע המרוכזים בשתי גלריות במרכז הספר. הספר והמהדורה המעודכנת זכו לשבחים רבים.
החל משנת 1983 עוסק אטנבורו, בשיתוף עם הקרן העולמית לשימור חיות הבר (WWF), בהפקת מחזות זמר הנוגעים לענייני שמירת טבע.
בשנת 2010 הגיש סרט מפלצות מעופפות 3D.
בשנת 2022 יצא לאור בעברית ספרו על פני האדמה, (הוצאת רדיקל).
תוארי כבוד

לאטנבורו תארים רבים שהוענקו לו במהלך חייו על פועלו. תארים אלו ניתנו על ידי גופים רבים וחשובים הכוללים את מלכת אנגליה (תואר אבירות, חבר המסדר הוויקטוריאני המלכותי, ועוד) והחברה המלכותית (פרס פאראדיי). הוענקו לו 32 תוארי דוקטור לשם כבוד מאוניברסיטאות בריטיות, יותר מלכל אדם אחר.
הערות שוליים

↑   דייוויד אטנבורו, פרק מהספר על פני האדמה, תרגום נעמי ווסמן, באתר הארץ, 4 במאי 2022
| דייוויד אטנבורו |
| --- | --- | --- |
| משפחה | פרדריק אטנבורו (אבא) • ריצ'רד אטנבורו (אח) • מייקל אטנבורו (אחיין) • ג'ון אטנבורו (אח) |  |
| פילמוגרפיה | פילמוגרפיה |  |
| סדרת החיים | החיים עלי אדמות (1979) • הכוכב החי (1984) • מעגל החיים (1990) • החיים במקפיא (1993) • חייהם הסודיים של הצמחים (1995) • חיי הציפורים (1998) • חיי היונקים (2002) • החיים בסבך (2005) • החיים בדם קר (2008) |  |
| סדרות נוספות | חידת גן החיות (1954-1963) • עולם הטבע (1983-הווה) • העדן הראשון (1987) • העולמות האבודים, החיים הנכחדים (1989) • חיי בר מיוחדים (1995-הווה) • מצב הכדור (2000) • הכוכב הכחול (2001) • עולם מופלא (2006) • עולם מופלא: העתיד (2006) • צ'ארלס דרווין ועץ החיים (2009) • האירועים הגדולים של הטבע (2009) • חיים מופלאים (2009) • ראשית החיים (2010) • מדגסקר (2011) • עולם קפוא (2011) • אטנבורו: 60 שנה בטבע (2012) • אפריקה (2013) • עליית בעלי החיים (2013) • סיפור החיים (2014) • המצוד (2015) • שונית המחסום הגדולה (2015–2016) • עולם מופלא 2 (2016) • הכוכב הכחול 2 (2017) • שושלות (2018) • כוכב הלכת המופלא (2019) • ההוכחות לשינויי האקלים (2019) • שבעה עולמות, כוכב אחד (2019) • הוכחות להכחדה (2020) • כוכב מושלם (2021) • החיים בצבע (2021) • הכוכב הירוק (2022) • כוכב פרהיסטורי (2022) • עולם קפוא 2 (2022) • איים פראיים (2023) • עולם מופלא 3 (2023) |  |
| סרטי ותוכניות תלת-מימד | מפלצות מעופפות 3D‏ (2010) • מלך הפינגווינים (2011) • ממלכת הצמחים 3D‏ (2012) • גלאפגוס (2013) • המוזיאון להיסטוריה של הטבע בחיים (2014) • כיבוש השמים (2015) • החיים הזוהרים (2016) • החיים בכוכב הלכת שלנו (2020) • היום האחרון של הדינוזאורים עם דייוויד אטנבורו (2022) |  |
| שמות שנקראו להוקרתו | כדנית אטינבורו • קיפודן חרטומני אטנבורו • Auroralumina • אטנבורוזאורוס |  |
| --- | --- |
בקרת זהויות :  NLI: 987007257906605171  PLWABN: 9810658939905606  BIBSYS: 90058261  BNC: 000120006  BNE: XX840057  BnF: cb118893637 (data)  CANTIC: a10431263  CiNii: DA01329169  GND: 124654134  ICCU: CFIV029969  ISNI: 0000 0001 2129 6013  LCCN: n79142715  LNB: 000202943  MusicBrainz: 7caa5b31-1b51-4f9a-9e69-97f184b899c7  NDL: 00431881  NKC: jn19990000302  NLA: 35679058  NLK: KAC199601149  NSK: 000053762  NTA: 071273107  RERO: 02-A002950018  RKD: 377985  SNAC: w6pv8qvk  SUDOC: 026694190  Trove: 1039055  VcBA: 495/313292  VIAF: 41836007   WorldCat (עם VIAF): 41836007
ד'תרצ"א

ד'תרצ"א (4691)  היא שנה עברית  אשר  החלה ביום א' בתשרי, אור ל-28 באוגוסט 930 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 931. שנה מסוג זחג, היא מעוברת, ואורכה 383 ימים. זו שנה ראשונה לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דייל קרנגי

| --- | --- |

 לידה:  24 בנובמבר 1888 מריוויל, ארצות הברית 
 פטירה:  1 בנובמבר 1955 (בגיל 66) פורסט הילס, ארצות הברית 
 שם לידה:  Dale Arley Carnegey 
 מדינה:  ארצות הברית 
 מקום קבורה:  Belton Cemetery 
 מקום לימודים:  האקדמיה האמריקאית לאמנויות הדרמה, Maryville High School 
 שפות היצירה:  אנגלית 
 יצירות בולטות:  כיצד לרכוש ידידים והשפעה, אל דאגה, בפסקה זו רשומה אחת נוספת שטרם תורגמה 
 בן או בת זוג:  Lolita Baucaire  Dorothy Carnegie 
 www.dalecarnegie.com
 חתימה:   
 
דייל קרנגי (שם מלא באנגלית: Dale Breckenridge Carnegie‏; 24 בנובמבר 1888 – 1 בנובמבר 1955) היה סופר אמריקאי ומפתח שיטת קרנגי לפופולריות, מודעות עצמית ודיבור לפני קהל.
ביוגרפיה

דייל קרנגי נולד למשפחה ענייה בעיר מריוויל במדינת מיזורי. הוא למד במכללה ממשלתית למורים בוורנסבורג (Warrensburg). לאחר סיום לימודיו עבד כאיש מכירות. הוא החל להרצות בנושא דיבור לפני קהל לפני אנשי מכירות בארגון ימק"א המקומי. קרנגי חקר את תולדותיהם של אנשים עשירים ומשפיעים וכתב ספר על הנשיא אברהם לינקולן.
קרנגי כתב ספרי הדרכה שהודפסו בעשרות מיליוני עותקים ותורגמו לעשרות שפות. הוא הקים את הארגון "דייל קרנגי ושותפיו", שמרכזו בניו יורק. הארגון מרכז את כל ההכשרות בשיטת קרנגי המועברות בעולם.
קרנגי מת ב-1955 מלימפומת הודג'קין. לאחר מותו ירשה אשתו דורותי את הזכויות לספריו. סניף של ארגונו קיים גם בישראל, ובראשו עומד גלעד ניומן.
מספריו

"כיצד לרכוש ידידים והשפעה"
"איך לדבר לפני קהל ולהשפיע על אנשים"
"המנהיג שבך"
"אל דאגה", תרגום מאנגלית How to stop worrying and start living, תרגם י.א. עבאדי, בהוצאת ספרי לפיד, סטימצקי 1957
הערות שוליים

↑  ביוגרפיה של דייל קרנגי, אתר IMDb
| --- | --- |
בקרת זהויות :  NLI: 987007259572205171  PLWABN: 9810625125905606  BIBSYS: 90178251  BNC: 000044885  BNE: XX890433  BnF: cb11895225n (data)  CANTIC: a11154469  CiNii: DA03870348  GND: 118913395  ICCU: CFIV007586  ISNI: 0000 0001 2139 3032  LCCN: n50037007  LNB: 000026132  MusicBrainz: cf7d05f9-9016-435f-a583-11a12ed042f9  NARA: 6594983  NDL: 00435318  NKC: jn19990001333  NLA: 35025975  NLG: 156980  NLK: KAC199604455  NTA: 069646902  RSL: 000014413  SELIBR: 316902  SNAC: w6rz17jr  SUDOC: 026767678  S2AuthorId: 2073603736  Trove: 799624  VIAF: 73851001   WorldCat (עם VIAF): 73851001
דייוויד אוקס

| --- | --- |

 לידה:  14 באוקטובר 1983 (בן 40) פורדינגברידג', המפשייר, אנגליה אנגליה, הממלכה המאוחדת הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-2008 
 מקום לימודים:  אוניברסיטת מנצ'סטר  בית הספר למשחק בריסטול אולד ויק  בית הספר בישופ וורדסוורת' 
 אתר אינטרנט
 פרופיל ב-IMDb
 
רואן דייוויד אוקס (באנגלית: Rowan David Oakes; נולד ב-14 באוקטובר 1983) הוא שחקן קולנוע, טלוויזיה ותיאטרון אנגלי, הידוע מהופעותיו בסדרות הטלוויזיה "עמודי תבל", "הבורג'ס" ו"מלכה לבנה".
ביוגרפיה

אוקס נולד בפורדינגברידג' בהמפשייר שבאנגליה. אביו הוא כומר (קאנון) בכנסייה האנגליקנית.
הוא למד בבית הספר בישוף וורדסוורת' בסולסברי שבווילטשייר, ועסק במשחק בתיאטרון לנוער בסולסברי פלייהאוס. אוקס סיים תואר בספרות אנגלית באוניברסיטת מנצ'סטר.
בין השנים 2005 ל-2007 למד בבית הספר למשחק של תיאטרון בריסטול אולד ויק.
קריירה

ב-2010 גילם אוקס את ויליאם הנלי הנבל במיני-סדרה "עמודי תבל" בהפקת חברת ההפקה של רידלי סקוט. אוקס השתתף בטקס חלוקת פרסי רומי בווינה שנערך 2011 יחד עם דונלד סאת'רלנד ונטליה וורנר.
ב-2011 לוהק אוקס לסדרה הטלוויזיה "הבורג'ס" ששודרה בערוץ שואוטיים. הוא גילם את חואן בורג'ה לצדו של ג'רמי איירונס. במהלך צילומי העונה השנייה השתתף אוקס בתפקיד קמע ב"עולם ללא סוף", סדרת ההמשך של "עמודי תבל".
אוקס המשיך להופיע בטלוויזיה בדמות ג'ורג' פלנטג'נט, דוכס קלרנס בסדרה "מלכה לבנה" של BBC One ו-Starz. הסדרה שודרה באמצע 2013.
כדי לשנות כיוון בתפקידים ששיחק (הילד הרע בדרמות תקופתיות) גילם אוקס את מר דארסי בהפקה בימתית של הרומן "גאווה ודעה קדומה" שהוצג בתיאטרון הפתוח בריג'נטס פארק. הוא המשיך להופיע על הבמה בדמות כריסטופר מרלו במחזה "שייקספיר מאוהב" בתיאטרון נואל קאוורד.
ב-2015 השתתף אוקס בתפקיד אורח בעונה השלישית של "אנדוור" עם שון אוונס, ובסדרה "The Living and the Dead" של ה-BBC יחד עם קולין מורגן.
ב-2016 לוהק אוקס לתפקיד הנסיך ארנסט, אחיו של הנסיך אלברט שהיה בעלה של המלכה ויקטוריה, בסדרת הדרמה של ITV "ויקטוריה". אוקס חזר לשחק עם טום יוז (הנסיך אלברט) שהיה שותפו לסדרה "טריניטי", ועם רופוס סוול (לורד מלבורן) שהופיע איתו במיני-סדרה "עמודי תבל". העונה השנייה של הסדרה "ויקטוריה" שודרה בסוף ב-2017 ובה המשיך אוקס לגלם את הנסיך ארנסט.
עוד ב-2017 הופיע אוקס בעיבוד קולנועי לרומן "La pell freda" של הסופר הקטלני אלברט סנצ'ז פינול (Albert Sánchez Piñol) בבימויו של קסבייה ז'ן (Xavier Gens) בכיכובם של ריי סטיבנסון ואאורה גרידו. אוקס כיכב בהפקה בווסט אנד של המחזה "Venus in Fur" מאת דייוויד אייבס בתיאטרון היימרקט לצדה של נטלי דורמר.
חיים אישיים

אוקס מנגן בקלרינט ובקלרינט בס, והוא זמר עם קול בס.
הוא חובב נלהב של מוזיקה עממית ותומך בלהקת הפולק Sheelanagig מבריסטול.